Asinas como l'acercamiento d'as dos placas tectonicas feba que se plegase y s'alzase o fondón marín y emercheba, as islas y peninsulas esdeveniban as sierras d'a Cordelera Betica. A forma d'a meseta se mezcló con as formas insulars (gualterianus, campesinus), que yeran en proceso d'especiación incipient. A polemica ye si considerar as diferents formas d'o chenero Iberus como especies afins que hibridan u como un ciclo de razas con categoría de subespecie. As formas clasificatas como Iberus marmoratus se consideran ya prou diferents d'as formas alonensis, campesinus y gualterianus.